pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรีวิษณุฯ รับมอบเจลแอลกอฮอล์ จากโครงการซื่อสัตย์ เพื่อชาติ เพื่อนำไปมอบให้ ครม. และหน่วยงานภายในทำเนียบรัฐบาล ใช้ดูแลสุขอนามัย ป้องกันโควิด-19
วันพฤหัสบดีที่ 27 สิงหาคม 2563
รองนายกรัฐมนตรีวิษณุฯ รับมอบเจลแอลกอฮอล์ จากโครงการซื่อสัตย์ เพื่อชาติ เพื่อนําไปมอบให้ ครม. และหน่วยงานภายในทําเนียบรัฐบาล ใช้ดูแลสุขอนามัย ป้องกันโควิด-19
รองนายกรัฐมนตรีวิษณุฯ รับมอบเจลแอลกอฮอล์ จากโครงการซื่อสัตย์ เพื่อชาติ เพื่อนําไปมอบให้ ครม. และหน่วยงานภายในทําเนียบรัฐบาล ใช้ดูแลสุขอนามัย ป้องกันโควิด-19
วันนี้ (27 ส.ค.63) เวลา 12.55 น. ณ ห้องรับรอง 1 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี รับมอบเจลแอลกอฮอล์ “ซื่อสัตย์ เพื่อชาติ” ขนาด 50 มิลลิลิตร จํานวน 1,000 หลอดและสติ๊กเกอร์ “ซื่อสัตย์ เพื่อชาติ” จํานวน 400 ชิ้น จากนางแก้วเก้า เผอิญโชค ประธานมูลนิธิ คิดดี ทําดี พูดดี นางชัยลดา ตันติเวชกุล และ ผศ.ดร.กมลาศ ภูวชนาธิพงศ์ มหาวิทยาลัยมหาจุฬาลงกรณราชวิทยาลัย ผู้แทนโครงการซื่อสัตย์ เพื่อชาติ เพื่อนําไปมอบต่อให้กับคณะรัฐมนตรีและหน่วยงานภายในทําเนียบรัฐบาล ในการใช้ดูแลสุขอนามัยและป้องกันโรคโควิด-19
โอกาสนี้ รองนายกรัฐมนตรีได้รับมอบเจลแอลกอฮอล์และสติ๊กเกอร์พร้อมกล่าวว่า ในนามของรัฐบาลขอขอบคุณมูลนิธิคิดดี ทําดี พูดดี โครงการซื่อสัตย์ เพื่อชาติ มหาวิทยาลัยมหาจุฬาลงกรณราชวิทยาลัย รวมทั้งเครือสหพัฒน์ซึ่งเป็นองค์กรสนับสนุนโครงการฯ ที่ได้นําเจลแอลกอฮอล์และสติ๊กเกอร์มามอบให้ในวันนี้ โดยจะได้มอบหมายให้สํานักงานปลัดสํานักนายกรัฐมนตรีรับไปดําเนินการแจกจ่ายให้กับหน่วยงานต่าง ๆ ของสํานักนายกรัฐมนตรี ที่มีภารกิจในการติดต่อกับประชาชน จึงมีความจําเป็นอย่างยิ่งที่ต้องใช้เจลแอลกอฮอล์ ส่วนสติ๊กเกอร์ก็สามารถนําไปติดที่รถและสถานที่ทั่วไปได้ ซึ่งจะได้ดําเนินการตามวัตถุประสงค์และตามกุศลเจตนาต่อไป
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 26 สิงหาคม 2563
วันพุธที่ 26 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 สิงหาคม 2563
วันนี้ (26 สิงหาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรีนายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศอินเดีย และเข้ากักตัวในสถานที่รัฐจัดให้ มีผู้ป่วยกลับบ้านได้ 8 ราย ทําให้มีผู้ป่วยกลับบ้านสะสม 3,237 ราย หรือคิดเป็นร้อยละ 95.12 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 108 ราย หรือร้อยละ 3.17 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,403 ราย
สําหรับผู้ติดเชื้อรายใหม่วันนี้ เป็นเพศหญิง อายุ 38 ปี สัญชาติไทย อาชีพธุรกิจส่วนตัว เดินทางมาจากประเทศอินเดีย ถึงประเทศไทยเมื่อวันที่ 8 สิงหาคม 2563 เข้ากักตัวในสถานที่รัฐจัดให้ (State Quarantine) ในกรุงเทพมหานคร พบเชื้อจากการตรวจในครั้งที่ 2 วันที่ 21 สิงหาคม 2563 (วันที่ 13 ของการกักตัว) พบว่ามีอาการ คือ มีไข้ ไอ เจ็บคอ อ่อนเพลีย และจมูกไม่ได้รับกลิ่น ส่งเข้ารักษาที่โรงพยาบาลในกรุงเทพมหานคร โดยก่อนหน้านี้พบผู้ติดเชื้อจากเที่ยวบินเดียวกัน 21 ราย
นายแพทย์โสภณ กล่าวว่า ในช่วงวันหยุดยาว 4-7 กันยายน 2563 คาดว่าจะมีประชาชนส่วนใหญ่ออกเดินทาง เกิดการรวมตัวของคนจํานวนมากในสถานที่ท่องเที่ยวต่างๆ แม้ว่าขณะนี้ประเทศไทยจะไม่พบผู้ติดเชื้อในประเทศมาระยะหนึ่งแล้ว ถือว่ายังมีความเสี่ยงต่อการติดเชื้อโควิด 19 อยู่ในระดับต่ํา ขอให้นักท่องเที่ยวทุกคนอย่าประมาท รักษามาตรการป้องกันตนเองอย่างเคร่งครัด สวมหน้ากากอนามัย/หน้ากากผ้า ล้างมือบ่อยๆ หลีกเลี่ยงสถานที่มีคนแออัด หากมีอาการป่วยขอให้อยู่บ้าน ที่สําคัญเมื่อใช้บริการในสถานที่ต่างๆ ให้แสกน คิวอาร์โค้ดไทยชนะ เพราะเมื่อพบผู้ติดเชื้อจะง่ายต่อการติดตามผู้ที่มีความเสี่ยงเข้าสู่ระบบการเฝ้าระวังอาการ และควบคุมโรค ต่อไป
******************************* 26 สิงหาคม 2563
รัฐบาลไทย-ข่าวทำเนียบรัฐบาล-ขายของออนไลน์ อย่าลืมยื่นภาษีภายใน 30 ก.ย.
วันจันทร์ที่ 14 กันยายน 2563
ขายของออนไลน์ อย่าลืมยื่นภาษีภายใน 30 ก.ย.
--
#ไทยคู่ฟ้าเมื่อโลกออนไลน์ก้าวเข้ามามีบทบาทเพิ่มขึ้น ทุกอย่างสามารถเข้าถึงได้ง่ายดายเพียงใช้ปลายนิ้วมือ เหล่าพ่อค้าแม่ขายหลายคนจึงใช้ช่องทางนี้ จําหน่ายสินค้าผ่านโลกออนไลน์ ช่วยสร้างรายได้จนเป็นอาชีพยอดฮิตของยุคนี้ ข้อมูลจากสํานักงาน กสทช. พบว่า คนไทยนิยมซื้อสินค้าทางแพลตฟอร์มออนไลน์ต่าง ๆ เพิ่มขึ้นกว่า 478% เนื่องจากซื้อได้ง่าย สะดวกสบาย มีโปรโมชั่นที่ถูกใจ และราคาถูก
.
อย่างไรก็ตาม ผู้ค้ามีหน้าที่ต้องเสียภาษี ซึ่งกรมสรรพากรได้นําระบบ Data Analytics มาใช้วิเคราะห์ข้อมูลที่เกี่ยวข้องกับผู้ประกอบธุรกิจออนไลน์ โดยปีนี้ผู้ค้าออนไลน์จะต้องนํารายได้จากการประกอบธุรกิจ ระหว่างวันที่ 1 ม.ค. – 30 มิ.ย. 63 ไปยื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) ให้ถูกต้องครบถ้วน ตั้งแต่บัดนี้ - 30 ก.ย. 63 ที่สํานักงานสรรพากรพื้นที่สาขา หรือยื่นผ่านช่องทางอินเทอร์เน็ต ที่www.rd.go.thได้ถึงวันที่ 8 ต.ค. 63
.
สําหรับผู้ค้าออนไลน์ หรือผู้ที่กําลังเริ่มต้นทําธุรกิจ สามารถศึกษาข้อมูลเกี่ยวกับภาษีอากร รวมทั้งใช้ช่องทางการยื่นแบบและชําระภาษีผ่านระบบอิเล็กทรอนิกส์ e-Filing ได้ที่เว็บไซต์กรมสรรพากรwww.rd.go.thสําหรับผู้ที่มีข้อสงสัย สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 หรือที่สํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-วิธีการป้องกันไม่ให้เสื้อผ้า เป็นพาหะในการแพร่กระจายเชื้อไวรัสโควิด-19 ??
วันอังคารที่ 15 กันยายน 2563
วิธีการป้องกันไม่ให้เสื้อผ้า เป็นพาหะในการแพร่กระจายเชื้อไวรัสโควิด-19 ??
วิธีการป้องกันไม่ให้เสื้อผ้า เป็นพาหะแพร่เชื้อไวรัสโควิด-19 ??
Q : วิธีการป้องกันไม่ให้เสื้อผ้า เป็นพาหะในการแพร่กระจายเชื้อไวรัสโควิด-19 ??
A : ต้องซักเสื้อผ้าด้วยผงซักฟอก หรือหากใช้สบู่ต้องซักในน้ําร้อน 60-90 องศาฯ อาจผสมน้ํายาฟอกขาว อบผ้าให้แห้งด้วยเครื่องอบอุณหภูมิสูง หรือตากแดดให้แห้ง
รัฐบาลไทย-ข่าวทำเนียบรัฐบาล-วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เร่งแก้ไขปัญหาให้พี่น้องประชาชน
วันอาทิตย์ที่ 13 กันยายน 2563
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เร่งแก้ไขปัญหาให้พี่น้องประชาชน
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เร่งแก้ไขปัญหาให้พี่น้องประชาชน
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เร่งแก้ไขปัญหาให้พี่น้องประชาชน
วันที่ 12 ก.ย. 63 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม “ขับเคลื่อนไทยไปด้วยกัน” ในพื้นที่จังหวัดสุพรรณบุรี เพื่อรับฟังสรุปสถานการณ์ ประเด็นปัญหา รวมทั้งกําหนดแนวทาง และแผนปฏิบัติการแก้ไขปัญหาในพื้นที่จังหวัดสุพรรณบุรี โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายภูสิต สมจิตต์ รองผู้ว่าราชการจังหวัดสุพรรณบุรี นายณัฐภัทธ สุวรรณประทีป หัวหน้าผู้ตรวจราชการกระทรวงมหาดไทย คณะผู้บริหาร ทส. หัวหน้าส่วนราชการ หน่วยงานภาครัฐภาคเอกชน และภาคประชาชนที่เกี่ยวข้องในจังหวัดสุพรรณบุรี เข้าร่วมประชุม ณ หอประชุมอาชาสีหมอก ศาลากลางจังหวัดสุพรรณบุรี
โดยในที่ประชุมได้รายงานถึงสถานการณ์ ปัญหา เรื่องน้ําอุปโภคบริโภคและน้ําเพื่อการเกษตร เรื่องโครงการจัดที่ดินทํากินให้ชุมชนตามนโยบายรัฐบาล (คทช.) เรื่องการว่างงาน เรื่องการท่องเที่ยวในจังหวัดสุพรรณบุรี ทั้งนี้ นายวราวุธ ศิลปอาชา ได้สั่งการให้หน่วยงานในสังกัด ทส. ที่เกี่ยวข้อง ลงพื้นที่ช่วยเหลือพี่น้องประชาชนในพื้นที่​ที่ได้รับความเดือดร้อน นอกจากนี้​ ยังฝากให้พี่น้องประชาชนตระหนักถึงเรื่องความสําคัญของการปลูกป่าอีกด้วย
รัฐบาลไทย-ข่าวทำเนียบรัฐบาล-สมาคมสหพันธ์แรงงานคนพิการ พบ ‘เลขาฯ รมว.แรงงาน’ หารือ ‘สถานการณ์แรงงานคนพิการไทย’
วันจันทร์ที่ 14 กันยายน 2563
สมาคมสหพันธ์แรงงานคนพิการ พบ ‘เลขาฯ รมว.แรงงาน’ หารือ ‘สถานการณ์แรงงานคนพิการไทย’
สมาคมสหพันธ์แรงงานคนพิการ เข้าพบเลขานุการรัฐมนตรีว่าการกระทรวงแรงงาน หารือเรื่อง "สถานการณ์แรงงานคนพิการไทย" พร้อมเสนอ "โครงการนําร่อง 1 ตําบล 1 คนพิการ”
วันที่ 14 กันยายน 2563 เวลา 09.30 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน ให้การต้อนรับนายชีวานนท์ พรรัตน์ธนิกกุล นายกสมาคมสมาคมสหพันธ์แรงงานคนพิการ และคณะขอเข้าพบหารือประเด็น "สถานการณ์แรงงานคนพิการไทย" ณ ห้องมิตรไมตรี 1 ชั้น 5 อาคารกระทรวงแรงงาน พร้อมเสนอประเด็นสนับสนุนการจ้างงานคนพิการในหน่วยงานของรัฐ ตามกฎหมายการจ้างงานคนพิการ และ "โครงการนําร่อง 1 ตําบล 1 คนพิการ” ซึ่งประเทศไทยมีตําบลมากกว่า 9,652 แห่ง ทั่วประเทศ และหากภาครัฐส่งเสริมและสนับสนุนการจ้างงานคนพิการจะสามารถเพิ่มแรงงานให้คนพิการได้กว่า 9,652 อัตรา ทั้งนี้ การที่สมาคมสหพันธ์แรงงานคนพิการ และคณะมาขอเข้าพบในวันนี้ ทําให้ทางกระทรวงแรงงานได้รับทราบสภาพปัญหาและร่วมกันแก้ไขปัญหาเพื่อให้เกิดความเท่าเทียมกันของทุกฝ่าย อีกทั้งได้ให้ความช่วยเหลือตามเป้าหมาย โดยได้มอบหมายให้หน่วยงานที่รับผิดชอบพิจารณาดําเนินการในส่วนที่เกี่ยวข้อง สนับสนุนการสร้างงาน สร้างอาชีพ สร้างรายได้ เพื่อคนพิการไทย
รัฐบาลไทย-ข่าวทำเนียบรัฐบาล-​ก.แรงงาน จีบ บสย. หนุนสินเชื่อ ต่อยอดแรงงานสู่ SMEs
วันพฤหัสบดีที่ 3 กันยายน 2563
​ก.แรงงาน จีบ บสย. หนุนสินเชื่อ ต่อยอดแรงงานสู่ SMEs
รัฐมนตรีช่วยว่าการกระทรวงแรงงาน จับมือ บรรษัทประกันสินเชื่ออุตสาหกรรมขนาดย่อม ลั่น !! พร้อมหนุนพัฒนาฝีมือแรงงาน กู้ยืมสินเชื่อธุรกิจ SMEs
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ให้การต้อนรับคุณบรรยง วิเศษมงคลชัย ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) พร้อมคณะ ที่ได้เข้าร่วมแสดงความยินดีในโอกาสดํารงตําแหน่งรัฐมนตรีช่วยว่าการกระทรวงแรงงาน พร้อมทั้งหารือข้อตกลงความร่วมมือที่จะเกิดขึ้นระหว่างกรมพัฒนาฝีมือแรงงานและบรรษัทประกันสินเชื่ออุตสาหกรรมขนาดย่อม ณ ห้องแสงสิงแก้ว ชั้น 5 กระทรวงแรงงาน โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงานและคณะทํางาน ร่วมให้การต้อนรับ
สําหรับ บสย. เป็นสถาบันทางการเงินที่ทําหน้าที่ช่วยเหลือวิสาหกิจขนาดกลางและขนาดย่อม (SMEs) ผ่านกลไกการค้ําประกันสินเชื่อ สร้างความเชื่อมั่นให้กับสถาบันการเงินในการอนุมัติสินเชื่อมากขึ้น ช่วยให้ผู้ประกอบการ SMEs ที่มีศักยภาพ แต่ขาดหลักประกัน หรือหลักประกันไม่เพียงพอได้รับวงเงินที่เพียงพอกับความต้องการ
รมช.แรงงาน กล่าวว่า กระทรวงแรงงานโดยกรมพัฒนาฝีมือแรงงานได้ตระหนักถึงการมีส่วนร่วมระหว่างภาครัฐและเอกชนต่อการพัฒนากําลังแรงงานของประเทศ ให้มีศักยภาพรองรับการเปลี่ยนแปลงของเทคโนโลยี เศรษฐกิจ สังคม สําหรับผู้ผ่านการฝึกอบรมจากหลักสูตรของกรมพัฒนาฝีมือแรงงาน สามารถหาแหล่งทุนด้วยการกู้สินเชื่อ โดยมีบรรษัทประกันสินเชื่ออุตสาหกรรมขนาดย่อม (บสย.) เป็นผู้ค้ําประกัน ดังนั้นผู้เข้าอบรมจะได้รับทั้งความรู้และเงินทุนในการประกอบอาชีพ สามารถต่อยอดเป็นธุรกิจส่วนตัวได้
รัฐบาลไทย-ข่าวทำเนียบรัฐบาล-‘ปลัดแรงงาน’ เปิดประชุมทบทวนแผนบริหารจัดการแรงงานนอกระบบ 'สร้างโอกาสและความเสมอภาคทางสังคมแก่แรงงานนอกระบบ'
วันพุธที่ 2 กันยายน 2563
‘ปลัดแรงงาน’ เปิดประชุมทบทวนแผนบริหารจัดการแรงงานนอกระบบ 'สร้างโอกาสและความเสมอภาคทางสังคมแก่แรงงานนอกระบบ'
ปลัดกระทรวงแรงงาน เปิดโครงการประชุมเชิงปฏิบัติการทบทวนแผนปฏิบัติการด้านการบริหารจัดการแรงงานนอกระบบ พ.ศ. 2563 - 2565 สร้างโอกาสและความเสมอภาคทางสังคมให้แรงงานนอกระบบเข้าถึงสิทธิพื้นฐานในการประกอบอาชีพ
วันนี้ (2 ก.ย. 63) เวลา 11.00 น. นายสุทธิ สุโกศล ปลัดกระทรวงแรงงาน เป็นประธานกล่าวในพิธีเปิดโครงการประชุมเชิงปฏิบัติการทบทวนแผนปฏิบัติการด้านการบริหารจัดการแรงงานนอกระบบ พ.ศ. 2563 - 2565 ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดย นายสุทธิ กล่าวว่า “แรงงานนอกระบบเป็นแรงงานส่วนใหญ่ของประเทศ ที่มีส่วนสร้างความเจริญเติบโตทางเศรษฐกิจ แต่ได้รับการคุ้มครอง และการส่งเสริมระบบสวัสดิการทางสังคมต่างๆ ไม่ทัดเทียมแรงงานในระบบ ทั้งนี้จากการแพร่ระบาดของไวรัสโคโรนา (COVID- 19) ที่ผ่านมา จะเห็นได้ว่าแรงงานนอกระบบเป็นแรงงานกลุ่มใหญ่ได้รับผลกระทบต่ออาชีพ รายได้ การดําเนินชีวิต อีกทั้งแรงงานในระบบก็มีแนวโน้มที่จะมาทํางาน เป็นแรงงาน นอกระบบมากขึ้นซึ่งจะเห็นได้จากการลดลงของจํานวนผู้ประกันตนมาตรา 33
โดยปัจจุบันการดูแลส่งเสริม คุ้มครอง และพัฒนาแรงงานนอกระบบ อยู่ในความรับผิดชอบของหน่วยงานหลายหน่วยงาน รวมท้ังองค์กรภาคประชาสังคม หลายองค์กรก็ได้เข้ามามีส่วนร่วมในการดูแลแรงงานนอกระบบร่วมกับภาครัฐ ภายใต้แผนปฏิบัติการด้านการบริหารจัดการแรงงานนอกระบบ พ.ศ. 2560 – 2564 ซึ่งมีวิสัยทัศน์ คือ แรงงานนอกระบบมีความมั่นคงทางรายได้ ได้รับการคุ้มครองทางสังคมอย่างทั่วถึง นําไปสู่คุณภาพชีวิตที่ดีอย่างยั่งยืน”
“ขณะนี้ กระทรวงแรงงานอยู่ระหว่างดําเนินการรับฟังความคิดเห็น ร่าง พระราชบัญญัติส่งเสริม และพัฒนาคุณภาพชีวิตแรงงานนอกระบบ พ.ศ. .... ในระหว่างวันที่ 1 – 30 กันยายน 2563 ผ่านทาง web site ของกระทรวงแรงงาน ซึ่งหลักการสําคัญของร่าง พรบ. ดังกล่าว คือ การทําให้แรงงานนอกระบบเข้าถึงสิทธิพื้นฐานในการประกอบอาชีพ มีความปลอดภัยในการทํางาน มีหลักประกันทางสังคม สามารถขึ้นทะเบียน มีการรวมกลุ่มจัดตั้งเป็นองค์กร ได้รับการส่งเสริม คุ้มครอง และ พัฒนาสู่คุณภาพชีวิตที่ดี ลดความเหลื่อมลํ้าในสังคม และเพิ่มโอกาสการเข้าถึงบริการพื้นฐานทางสังคมของภาครัฐเพื่อนําไปสู่การดําเนินการให้ประเทศไทยมีความมั่นคง มั่งคั่ง ยั่งยืน ตามยุทธศาสตร์ชาติ 20 ปี ด้านการสร้างโอกาสและความเสมอภาคทางสังคม” นายสุทธิ กล่าวในท้ายที่สุด
โดยกลุ่มเป้าหมายของการประชุมเชิงปฏิบัติการในวันนี้ ประกอบด้วย เจ้าหน้าที่ของหน่วยงานภาครัฐทั้งในและนอกสังกัดกระทรวงแรงงานที่รับผิดชอบ เกี่ยวกับงานแรงงานนอกระบบ ผู้แทนจากหน่วยงานภาคเอกชน ภาคประชาชน และ เครือข่ายแรงงานนอกระบบ จํานวนทั้งสิ้น 80 คน
+++++++++++++++++++
กองเผยแพร่และประชาสัมพันธ์
2 กันยายน 2563
รัฐบาลไทย-ข่าวทำเนียบรัฐบาล-แหล่งสะสมเชื้อโรคที่มักถูกมองข้าม
วันอังคารที่ 8 กันยายน 2563
แหล่งสะสมเชื้อโรคที่มักถูกมองข้าม
มีที่ไหนบ้างนะ
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 4 ปี
วันพุธที่ 16 กันยายน 2563
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 4 ปี
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 4 ปี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีจุดธูป เทียน ถวายเครื่องราชสักการะองค์ท้าวมหาพรหม ณ บริเวณศาลพระพรหม ศูนย์ราชการเฉลิมพระเกียรติ 80 พรรษา เมื่อวันที่ 16 กันยายน 2563 เนื่องในโอกาสวันคล้ายวันสถาปนากระทรวงดิจิทัลเพื่อเศรษฐกิจและสังคม ครบรอบ 4 ปี โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารกระทรวง และหัวหน้าหน่วยงานในสังกัดเข้าร่วมงานอย่างพร้อมเพรียงกัน จากนั้นได้เดินทางไปในพิธีเจริญพระพุทธมนต์ ร่วมถวายจตุปัจจัยเครื่องไทยธรรมและถวายภัตตาหารเพล (ถวายปิ่นโต) แด่พระสงฆ์ จํานวน 9 รูป ซึ่งพระสงฆ์ได้อนุโมทนาและให้พร ประพรมน้ําพระพุทธมนต์ เพื่อเป็นสิริมงคล ณ ชั้น 9 กระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษา
*************
รัฐบาลไทย-ข่าวทำเนียบรัฐบาล-‘สุชาติ ชมกลิ่น’ เผย ส่งตัวล่ามจากซาอุฯ ถึงไทยแล้ว ร่วมส่งกำลังใจให้หายป่วยเร็ววัน
วันพุธที่ 2 กันยายน 2563
‘สุชาติ ชมกลิ่น’ เผย ส่งตัวล่ามจากซาอุฯ ถึงไทยแล้ว ร่วมส่งกําลังใจให้หายป่วยเร็ววัน
รัฐมนตรีว่าการกระทรวงแรงงาน เผย สนร.ริยาด ประสาน สอท.ริยาด ส่งตัวล่ามประจําสํานักงานแรงงานในประเทศซาอุดีอาระเบีย กลับมารักษาตัวที่ไทยแล้ว ร่วมส่งกําลังใจให้หายป่วยโดยเร็ว
เมื่อวันที่ 2 กันยายน 2563 นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ เจ้าหน้าที่สํานักประสานความร่วมมือระหว่างประเทศ และด่านตรวจคนหางานดอนเมือง กระทรวงแรงงาน อํานวยความสะดวกในการนําตัวของนายหมัด มะมิน ล่ามประจําสํานักงานแรงงานในประเทศซาอุดีอาระเบีย และการดําเนินการส่งกลับมารักษาตัวที่ประเทศไทยเพื่อเคลื่อนย้ายไปพักรักษาตัวยังโรงพยาบาลราชวิถี โดยล่าสุดได้รับรายงานจากด่านตรวจคนหางานดอนเมืองว่า เมื่อเวลาประมาณ 00.45 น.วันที่ 2 ก.ย.63 เครื่องบินลําเลียงผู้ป่วยทางอากาศระหว่างประเทศ Air Ambulance ของบริษัท SKYMED ASIA SERVICE ได้เดินทางมาถึงสนามบินดอนเมืองแล้ว จากนั้นเจ้าหน้าที่ได้นําตัวของล่ามไปพักรักษาตัวที่โรงพยาบาลราชวิถีต่อไป
สําหรับนายหมัด มะมิน ล่ามประจําสํานักงานแรงงานในประเทศซาอุดีอาระเบีย อายุ 54 ปี เป็นคนไทยมุสลิม มีภูมิลําเนาและภรรยาอยู่ที่กรุงเทพฯ มีบุตรชายสองคนอยู่ที่กรุงริยาด ก่อนหน้านี้มีอาการป่วยเนื่องจากติดเชื้อโควิด – 19 และได้รักษาตัวอยู่ในห้องไอซียูนานกว่า 1 เดือน จนมีอาการดีขึ้นจนแพทย์ระบุว่าตรวจไม่พบเชื้อโควิด – 19 แล้ว และขอกลับมารักษาตัวที่ประเทศไทย ซึ่งล่ามได้ปฏิบัติงานอยู่ในสํานักงานแรงงานฯ มากว่า 20 ปี มีผลงานได้ช่วยแรงงานไทยทั้งใน ซาอุดีอาระเบีย คูเวต บาห์เรน เลบานอน มามากมาย
“ล่ามไทยในซาอุดีอาระเบียรายนี้ เขาได้ออกไปทํางานเพื่อช่วยให้คนไทยที่เจ็บป่วยได้เดินทางกลับบ้าน และได้ดําเนินการจนสําเร็จลุล่วง จนทําให้ตัวเองต้องล้มป่วย จึงอยากให้ทุกคนช่วยกันส่งพลังใจให้เขามีอาการดีขึ้นและหายป่วยในเร็ววัน” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-คุมเข้มแรงงานต่างด้าวลักลอบเข้าเมืองผิดกฎหมาย
วันอังคารที่ 15 กันยายน 2563
คุมเข้มแรงงานต่างด้าวลักลอบเข้าเมืองผิดกฎหมาย
วันอังคารที่ 15 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําชับ ผวจ.ทั่วประเทศ เตรียมพร้อมรับมือ จัดตั้งจุดตรวจ เฝ้าระวัง และสกัดกั้นผู้ลักลอบเข้าเมืองโดยผิดกฎหมาย เพื่อป้องกันการแพร่ระบาดของโรคโควิด-19 จากประเทศเพื่อนบ้าน รวมถึงติดตามค้นหาแรงงานต่างด้าวที่ลักลอบกลับเข้าประเทศไทย ทั้งในสถานประกอบการและสถานที่ที่มีแรงงานต่างด้าวทํางาน หากพบให้ดําเนินการตามกฎหมายและมาตรการด้านสาธารณสุข พร้อมเร่งประชาสัมพันธ์ให้ประชาชนในหมู่บ้าน/ชุมชน ช่วยกันเฝ้าระวัง สอดส่อง เมื่อพบบุคคลต้องสงสัยให้แจ้งกํานัน ผู้ใหญ่บ้าน หรือนายอําเภอ หรือโทรสายด่วน 1567 ตลอด 24 ชั่วโมง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ ตรวจเยี่ยมสถานีเพาะเลี้ยงสัตว์ป่า​ภูเขียว จังหวัดชัยภูมิ
วันเสาร์ที่ 29 สิงหาคม 2563
รมว.ทส.​ 'วราวุธ'​ ตรวจเยี่ยมสถานีเพาะเลี้ยงสัตว์ป่า​ภูเขียว จังหวัดชัยภูมิ
รมว.ทส.​ 'วราวุธ'​ ตรวจเยี่ยมสถานีเพาะเลี้ยงสัตว์ป่า​ภูเขียว จังหวัดชัยภูมิ
รมว.ทส.​ 'วราวุธ'​ ตรวจเยี่ยมสถานีเพาะเลี้ยงสัตว์ป่า​ภูเขียว จังหวัดชัยภูมิ
วันนี้​ (๒๙​ สิงหาคม​ ๒๕๖๓) เวลา​ ๑๑.๓๐​ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ และคณะผู้บริหารฯ​ ลงพื้นที่ตรวจเยี่ยม​ และปลูกต้นพะยูง​ ณ​ สถานีเพาะเลี้ยงสัตว์ป่า​ภูเขียว สํานักบริหารพื้นที่อนุรักษ์ที่​ ๗ จังหวัดชัยภูมิ
รัฐบาลไทย-ข่าวทำเนียบรัฐบาล-การเตรียมพร้อมบ้านให้เหมาะกับชีวิตวิถีใหม่
วันพฤหัสบดีที่ 17 กันยายน 2563
การเตรียมพร้อมบ้านให้เหมาะกับชีวิตวิถีใหม่
คู่มือชีวิตวิถีใหม่ ชีวิตดีเริ่มที่เรา
ราวตากผ้า
ผ้าเช็ดมือและผ้าเช็ดตัว แขวนตากแยกราวส่วนตัว ไม่ปะปนกัน
รัฐบาลไทย-ข่าวทำเนียบรัฐบาล-จับกัง1 สั่งช่วยลูกจ้างวิงสแปนหลังถูกเลิกจ้างกะทันหัน
วันอังคารที่ 1 กันยายน 2563
จับกัง1 สั่งช่วยลูกจ้างวิงสแปนหลังถูกเลิกจ้างกะทันหัน
รัฐมนตรีว่าการกระทรวงแรงงาน สั่งกสร. ตรวจสอบข้อเท็จจริงหลังลูกจ้างวิงสแปน ถูกเลิกจ้างกะทันหัน พร้อมสั่งหน่วยงานในสังกัดช่วยเหลือเรื่องสิทธิประโยชน์ตามกฎหมายโดยเร็ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่บริษัท วิงสแปน เซอร์วิสเซส จํากัด ซึ่งประกอบกิจการบริหารงานบุคคลให้กับบริษัทในเครือการบินไทย ประกาศเลิกจ้างลูกจ้าง จํานวน 2,598 คน เนื่องจากได้รับผลกระทบจากสถานการณ์การแพร่ระบาดของโควิด-19 ว่า ตนรู้สึกห่วงใยลูกจ้างกลุ่มนี้เนื่องจากการเลิกจ้างนี้ส่งผลกระทบต่อลูกจ้างจํานวนมาก จึงได้สั่งการให้หน่วยงานในสังกัดเร่งดําเนินการให้ความช่วยเหลือลูกจ้างโดยเร็ว ทั้งในเรื่องของการคุ้มครองสิทธิตามกฎหมาย ดูแลสิทธิประโยชน์ในฐานะผู้ประกันตน รวมทั้งการจัดหาตําแหน่งงานว่างเพื่อรองรับลูกจ้างกลุ่มนี้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวต่อไปว่า ในส่วนของกสร. ได้สั่งการให้พนักงานตรวจแรงงาน สํานักงานสวัสดิการและคุ้มครองแรงงานพื้นที่ 9 ได้เข้าไปตรวจสอบข้อเท็จจริง ซึ่งจากการสอบถามเบื้องต้น พบว่า บริษัท วิงสแปน เซอร์วิสเซส จํากัด ได้ประกาศเลิกจ้างลูกจ้าง จํานวน 2,598 คน จริง เป็นต้นไป โดยให้มีผลตั้งแต่วันที่ 1 กันยายน 2563 ทั้งนี้ บริษัทอยู่ระหว่างการคํานวณสิทธิประโยชน์ตามกฎหมายให้แก่ลูกจ้างที่ถูกเลิกจ้างแต่ละคน เช่น ค่าจ้าง ค่าชดเชย ค่าบอกกล่าวล่วงหน้า เป็นต้น อย่างไรก็ตาม กสร. ได้กําชับพนักงานตรวจแรงงานเข้าไปประสานกับนายจ้างและลูกจ้าง เพื่อชี้แจงข้อกฎหมาย รวมถึงสิทธิต่าง ๆ ที่ลูกจ้างต้องได้รับ พร้อมทั้งติดตามการจ่ายสิทธิประโยชน์ให้เป็นไปตามที่กฎหมายกําหนดอย่างใกล้ชิด
รัฐบาลไทย-ข่าวทำเนียบรัฐบาล-‘สุชาติ’ หารือจัดงาน ‘จ๊อบเอ็กซ์โปร์ 2020’ ช่วยคนตกงานล้านตำแหน่ง 26 -28 ก.ย.นี้ ที่ไบเทคบางนา
วันพฤหัสบดีที่ 3 กันยายน 2563
‘สุชาติ’ หารือจัดงาน ‘จ๊อบเอ็กซ์โปร์ 2020’ ช่วยคนตกงานล้านตําแหน่ง 26 -28 ก.ย.นี้ ที่ไบเทคบางนา
รัฐมนตรีว่าการกระทรวงแรงงาน เผย กระทรวงแรงงาน ประชุมหารือร่วมกับหน่วยงานภาครัฐและเอกชน เตรียมความพร้อมในการจัดงาน JOB EXPO THAILAND 2020 ระหว่างวันที่ 26 -28 ก.ย. 63 ณ ไบเทคบางนา เตรียมตําแหน่งงานว่าง 1 ล้านตําแหน่ง ช่วยคนตกงานจากผลกระทบโควิด- 19
เมื่อวันที่ 3 กันยายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหารือการเตรียมการจัดงาน JOB EXPO THAILAND 2020 ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน และหน่วยงานที่เกี่ยวข้องเข้าร่วมประชุมในครั้งนี้ด้วย โดย รมว.แรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญกับการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่คลายลง โดยนํานโยบาย “รวมไทยสร้างชาติ” เข้ามาดําเนินการ เพื่อมีเป้าหมายที่จะผนึกกําลังจากทุกภาคส่วนมาร่วมกันวางแผนเพื่อกําหนดอนาคตประเทศไทย” ซึ่งการประชุมในวันนี้ ผมจึงได้นัดประชุมหารือกับผู้แทนสองฝ่ายทั้งภาครัฐและเอกชน อาทิ ผู้แทนกระทรวงต่างๆ นายจ้างผู้ประกอบการและผู้แทนองค์กรภาคเอกชนที่ต้องการรับสมัครงาน เพื่อรวบรวมตําแหน่งงานว่างที่ต้องการรับสมัครและนําไป Matching กับผู้ที่มาสมัครงานในตําแหน่งต่างๆ ที่นายจ้างต้องการในงานจ็อบเอ็กซ์โปร์ ที่กําหนดจัดขึ้นในปลายเดือนนี้ ตลอดจนการหารือร่วมกันเกี่ยวกับมาตรการส่งเสริมการมีงานทําของทุกภาคส่วนที่เกี่ยวข้องในการบูรณาการการทํางานร่วมกัน เพื่อบรรเทาความเดือดร้อนแก่ผู้ที่ได้รับผลกระทบจากโควิด – 19 ที่ผ่านมา
นายสุชาติ กล่าวว่า จากข้อมูลของกรมการจัดหางาน พบว่า ตําแหน่งงานว่างรอการบรรจุ ในปีงบประมาณ พ.ศ.2564 สําหรับงาน JOB EXPO THAILAND 2020 จํานวนทั้งสิ้น 1,000,000 อัตรา แบ่งออกเป็นตําแหน่งงานว่างกรมการจัดหางานจํานวน 106,312 อัตรา ตําแหน่งงานต่างประเทศ 112,242 อัตราตําแหน่งงานพาร์ทไทม์ จํานวน 66,881 อัตรา การจ้างงานโดยภาครัฐจํานวน 410,415 อัตรา การจ้างงานตามมาตรการส่งเสริมการมีงานทําให้แก่ผู้สําเร็จการศึกษาใหม่ จํานวน 260,000 อัตรา และตําแหน่งงานที่คาดว่าจะจ้างแรงงานไทยแทนแรงงานต่างด้าว จํานวน 44,150 คน
สําหรับการจัดงาน JOB EXPO THAILAND 2020 จะกําหนดจัดขึ้นในวันที่ 26 – 28 กันยายน 2563 ณ ศูนย์นิทรรศการและการประชุมไบเทค บางนา ภายในงานแบ่งเป็นโซนนิทรรศการพระบิดาแห่งมาตรฐานการช่างไทย โซนหน่วยงานภาครัฐ โซนรัฐวิสาหกิจ โซนภาคเอกชน โซนเวที และโซนนิทรรศการ การสาธิต และแนะแนวอาชีพ เป็นต้น
รัฐบาลไทย-ข่าวทำเนียบรัฐบาล-การทำความสะอาดหน้ากากผ้า
วันศุกร์ที่ 11 กันยายน 2563
การทําความสะอาดหน้ากากผ้า
เก็บไว้ใช้ซ้ํา ลดขยะ ป้องกันโรค
- ใช้น้ําสบู่อ่อน หรือน้ํายาซักผ้าเด็ก ไม่ควรใช้น้ํายาขจัดคราบหรือน้ํายาฟอกผ้าขาว
- ขยี้ให้ทั่วทั้งผืนทั้งด้านนอกและด้านใน
-ล้างทําความสะอาดด้วยน้ําเปล่าและบิดให้หมาด
-ควรตากพึ่งไว้ในที่ๆมีอากาศถ่ายเท หรือมีลมโกรก
-ไม่ควรรีดหน้ากากผ้าหลังซัก หรือถ้าต้องการรีด ไม่ควรรีดหน้ากากโดยตรงควรใช้ผ้ารองรีดแทน
รัฐบาลไทย-ข่าวทำเนียบรัฐบาล-รัฐบาลเห็นชอบยกเว้นค่าทางด่วนหมายเลข 7และ 9 ช่วงวันหยุดยาวต่อเนื่อง
วันอังคารที่ 8 กันยายน 2563
รัฐบาลเห็นชอบยกเว้นค่าทางด่วนหมายเลข 7และ 9 ช่วงวันหยุดยาวต่อเนื่อง
วันศุกร์ที่ 4 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 ช่วงกรุงเทพฯ - เมืองพัทยา และทางหลวงพิเศษหมายเลข 9 สายถนนวงแหวนรอบนอกกรุงเทพฯ (ถนนกาญจนาภิเษก) ตอนบางปะอิน – บางพลี และ ตอนพระประแดง – บางแค ช่วงพระประแดง – ต่างระดับบางขุนเทียน เพื่ออํานวยความสะดวกให้กับประชาชนที่เดินทางในช่วงวันหยุดยาว หลัง ครม. มีมติให้วันที่ 4 และ 7 ก.ย. 63 เป็นวันหยุดชดเชยเทศกาลสงกรานต์ปี 2563 โดยมีผลตั้งแต่เวลา 00.01 น. ของวันที่ 3 ก.ย. 63 จนถึงเวลา 24.00 น. ของวันที่ 8 ก.ย. 63 ซึ่งคาดว่าจะช่วยลดปัญหาการจราจรติดขัดบริเวณหน้าด่านเก็บเงิน ช่วยประหยัดพลังงาน และส่งเสริมการท่องเที่ยวภายในประเทศอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จับกัง 1  ชู กรมการจัดหางาน ขานรับนโยบายรัฐ บรรจุแต่งตั้งข้าราชการใหม่
วันจันทร์ที่ 7 กันยายน 2563
จับกัง 1  ชู กรมการจัดหางาน ขานรับนโยบายรัฐ บรรจุแต่งตั้งข้าราชการใหม่
นายสุชาติ ชมกลิ่น รมต.แรงงาน เผย มติครม. ให้ทุกส่วนราชการและหน่วยงานของรัฐ เร่งดําเนินการบรรจุบุคคลเข้ารับราชการประจํา ทั้งจากผู้ที่เพิ่งจบการศึกษาและผู้ว่างงาน หรือถูกเลิกจ้างที่ได้รับผลกระทบจากโควิด-19  เพื่อลดปัญหาการว่างงานในประเทศ
นายสุชาติ ชมกลิ่น รัฐมนตรีว่าการกระทรวงแรงงาน เผย ตามที่คณะรัฐมนตรี มีมติให้ทุกส่วนราชการและหน่วยงานของรัฐ เร่งดําเนินการบรรจุบุคคลเข้ารับราชการประจํา ทั้งจากผู้ที่เพิ่งจบการศึกษาและผู้ว่างงาน หรือถูกเลิกจ้างที่ได้รับผลกระทบจากโควิด-19  เพื่อลดปัญหาการว่างงานภายในประเทศ นั้น  หน่วยงานในสังกัดกระทรวงแรงงาน ได้เร่งร่วมกันขับเคลื่อนเพื่อแก้ไขปัญหา  ซึ่งล่าสุด ได้รับรายงานจาก อธิบดีกรมการจัดหางานว่า  ได้ขานรับนโยบาย และนําไปปฏิบัติแล้ว โดยขณะนี้ กรมการจัดหางาน ได้บรรจุแต่งตั้งข้าราชการใหม่ จํานวน 40 คน  ปฏิบัติงานทั้งในส่วนกลาง และส่วนภูมิภาค
“  รัฐบาลภายใต้การนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับปัญหาการว่างงานของพี่น้องแรงงาน  และตระหนักดีว่า หากแรงงานในประเทศไม่มีงานทํา ย่อมส่งผลต่อการใช้จ่ายของคนในประเทศ และส่งผลกระทบเป็นลูกโซ่ถึงภาคส่วนอื่นๆ  อย่างไรก็ดี รัฐบาลจะเร่งหามาตรการเพื่อรักษาสภาพการจ้างงานในประเทศ และส่งเสริมให้เกิดการจ้างงาน เพราะการมีงานทํา มีรายได้  ในช่วงเวลานี้ นับเป็นสิ่งที่สําคัญที่สุด ” นายสุชาติฯ กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า  ขณะนี้ กรมการจัดหางาน ได้บรรจุ และแต่งตั้งบุคคลเข้ารับราชการในตําแหน่งนักวิชาการแรงงานปฏิบัติการ ตามหลักเกณฑ์ วิธีการของ สํานักงาน กพ. แล้ว จํานวน  40 อัตรา อัตราเงินเดือน ระหว่าง 15,000-16,500 บาท   โดยปฏิบัติงานทั้งในส่วนกลาง และส่วนภูมิภาค ให้บริการประชาชนตามภารกิจของกรมการจัดหางาน ได้แก่ การบริการจัดหางานในประเทศ การบริหารแรงงานไทยไปทํางานต่างประเทศ การคุ้มครองคนหางาน การควบคุมการทํางานของคนต่างด้าว และการแนะแนวอาชีพและส่งเสริมการประกอบอาชีพ  ทั้งนี้ ข้าราชการบรรจุใหม่ทั้ง 40 คน จะเริ่มปฏิบัติงานตั้งแต่วันที่ 25 กันยายน 2563 เป็นต้นไป
รัฐบาลไทย-ข่าวทำเนียบรัฐบาล-กสร. เตือนทำงานในที่อับอากาศอาจเสียชีวิต หากไม่ปฏิบัติตามกฎหมายความปลอดภัยในการทำงาน
วันพฤหัสบดีที่ 10 กันยายน 2563
กสร. เตือนทํางานในที่อับอากาศอาจเสียชีวิต หากไม่ปฏิบัติตามกฎหมายความปลอดภัยในการทํางาน
กรมสวัสดิการและคุ้มครองแรงงาน เตือนนายจ้าง ลูกจ้างทํางานในที่อับอากาศต้องปฏิบัติตามกฎหมายความปลอดภัยฯ เกี่ยวกับการทํางานในที่อับอากาศอย่างเคร่งครัด หากฝ่าฝืนมีความผิดตามกฎหมายและอาจเกิดอันตรายถึงชีวิต
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากกรณีข่าวเหตุการณ์เสียชีวิตของลูกจ้างที่ทํางานในพื้นที่อับอากาศตามที่ปรากฏในสื่อต่าง ๆ กสร.ได้ดําเนินการตรวจสอบข้อเท็จจริงพบว่า สาเหตุใหญ่มาจากการไม่ปฏิบัติตามพ.ร.บ.ความปลอดภัยอาชีวอนามัยและสภาพแวดล้อมในการทํางาน พ.ศ.2554 รวมทั้งกฎกระทรวงกําหนดมาตรฐานในการบริหารจัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับที่อับอากาศ พ.ศ. 2562 ทั้งนี้กฎหมายดังกล่าวได้กําหนดมาตรการเพื่อให้เกิดความปลอดภัยไว้อย่างชัดเจน เช่น กําหนดให้นายจ้างจะต้องจัดให้มีการประเมินสภาพอันตรายในที่อับอากาศ กําหนดให้นายจ้างจัดให้มีอุปกรณ์คุ้มครองความปลอดภัยส่วนบุคคล อุปกรณ์ช่วยเหลือ และช่วยชีวิตที่เหมาะสมกับลักษณะงาน กําหนดให้ลูกจ้างที่ทํางานเกี่ยวกับที่อับอากาศต้องได้รับการอบรมตามที่กฎหมายกําหนด เป็นต้น กสร.จึงขอเตือนไปยังนายจ้าง ลูกจ้างให้ปฏิบัติตามกฎหมายอย่างเคร่งครัดเพื่อป้องกันไม่ให้เกิดความสูญเสียต่อชีวิตและทรัพย์สินทั้งของลูกจ้างและนายจ้าง สําหรับความผิดของนายจ้างที่ฝ่าฝืนไม่ปฏิบัติตามกฎหมายมีโทษจําคุกไม่เกิน 1 ปี หรือปรับไม่เกิน 4 แสนบาทหรือทั้งจําทั้งปรับ
อธิบดี กสร. กล่าวเพิ่มเติมว่า อุบัติเหตุจากการทํางานในที่อับอากาศนั้น สามารถป้องกันได้หากทุกฝ่ายตระหนักและคํานึงถึงความปลอดภัยในการทํางาน กรณีมีข้อสงสัยเกี่ยวกับการปฏิบัติตามกฎหมายความปลอดภัยในการทํางานสอบถามได้ที่ กองความปลอดภัยแรงงาน โทรศัพท์ 0 2448 9128-39 ศูนย์ความปลอดภัยในการทํางานเขต 1-12 สํานักงานสวัสดิการและคุ้มครองแรงงานกรุงเทพมหานครพื้นที่ 1-10 สํานักงานสวัสดิการและคุ้มครองแรงงานจังหวัด หรือที่โทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-กรมบัญชีกลางเวียนหลักเกณฑ์และวิธีปฏิบัติ เตรียมความพร้อมการจ่ายเงินค่าตอบแทน เยียวยา ชดเชย และเสี่ยงภัย ให้แก่ อสม. และ อสส. สำหรับการปฏิบัติงานเฝ้าระวัง ป้องกัน และควบคุมโควิด-19
วันพุธที่ 9 กันยายน 2563
กรมบัญชีกลางเวียนหลักเกณฑ์และวิธีปฏิบัติ เตรียมความพร้อมการจ่ายเงินค่าตอบแทน เยียวยา ชดเชย และเสี่ยงภัย ให้แก่ อสม. และ อสส. สําหรับการปฏิบัติงานเฝ้าระวัง ป้องกัน และควบคุมโควิด-19
ตามมติ ครม.เห็นชอบหลักการโครงการส่งเสริมและสนับสนุนการปฏิบัติงานของอาสาสมัครสาธารณสุขประจําหมู่บ้าน ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน ของกรมสนับสนุนบริการสุขภาพ ก.สาธารณสุข เพื่อตอบแทน อสม,
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามมติคณะรัฐมนตรีเห็นชอบในหลักการโครงการส่งเสริมและสนับสนุนการปฏิบัติงานของอาสาสมัครสาธารณสุขประจําหมู่บ้าน ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน ของกรมสนับสนุนบริการสุขภาพ กระทรวงสาธารณสุข เพื่อตอบแทนอาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) รวมจํานวนไม่เกิน 1,054,729 คนต่อเดือน เป็นระยะเวลา 7 เดือน ตั้งแต่เดือนมีนาคมถึงเดือนกันยายน 2563 โดยใช้จ่ายจากงบประมาณรายจ่ายประจําปีงบประมาณ พ.ศ. 2563 งบกลาง รายการเงินสํารองจ่ายเพื่อกรณีฉุกเฉินหรือจําเป็น เป็นวงเงินจํานวน 3,622,319,500 บาท นั้น ซึ่งกระทรวงสาธารณสุขได้มีการออกประกาศเรื่อง หลักเกณฑ์และวิธีการเบิกจ่ายเงินค่าตอบแทน เยียวยา ชดเชย และเสี่ยงภัยสําหรับการปฏิบัติงานของอาสาสมัครสาธารณสุขประจําหมู่บ้าน ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน พ.ศ. 2563 โดยกําหนดให้อาสาสมัครสาธารณสุขประจําหมู่บ้านที่ปฏิบัติงานในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน และได้รับเงินค่าป่วยการ เป็นผู้มีสิทธิได้รับค่าตอบแทน เยียวยา ชดเชย และเสี่ยงภัย ตามประกาศ ในอัตรา 500 บาทต่อคน เบิกจ่ายเป็นรายเดือนตั้งแต่เดือนมีนาคม 2563 จนถึงเดือนกันยายน 2563 ทั้งนี้ การเบิกจ่ายค่าตอบแทนฯ ให้ปฏิบัติตามหลักเกณฑ์และวิธีการที่กระทรวงการคลังกําหนด นั้น
“กรมบัญชีกลางจึงได้กําหนดหลักเกณฑ์และวิธีปฏิบัติ เพื่อให้การจ่ายเงินค่าตอบแทนฯ เป็นไปตามมติคณะรัฐมนตรีและประกาศกระทรวงสาธารณสุขข้างต้น รายละเอียดตามหนังสือกระทรวงการคลัง ด่วนที่สุด ที่ กค 0402.2/ว 147 ลงวันที่ 8 กันยายน 2563 เพื่อให้หน่วยงานที่เกี่ยวข้องถือปฏิบัติเป็นแนวทางเดียวกัน ทั้งนี้ ในส่วนของกรมบัญชีกลาง เมื่อได้รับแจ้งข้อมูลผู้มีสิทธิรับเงินค่าตอบแทนฯ ข้อมูลบัญชีเงินฝากและจํานวนเงินตามสิทธิทั้งหมดที่ต้องจ่าย ของ อสม. และ อสส. ที่ได้รับการตรวจสอบความถูกต้องจากกรมสนับสนุนบริการสุขภาพแล้ว จะดําเนินการเบิกเงินจากคลังและโอนเงินเข้าบัญชีเงินฝากแต่ละประเภทตามสิทธิที่ต้องจ่ายต่อไป” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-บีโอไอร่วมเป็นวิทยากรโครงการตลาดทุนพบภาครัฐครั้งที่ 3/2563
วันพุธที่ 9 กันยายน 2563
บีโอไอร่วมเป็นวิทยากรโครงการตลาดทุนพบภาครัฐครั้งที่ 3/2563
บีโอไอร่วมเป็นวิทยากรโครงการตลาดทุนพบภาครัฐครั้งที่ 3/2563
บีโอไอร่วมเป็นวิทยากรโครงการตลาดทุนพบภาครัฐครั้งที่ 3/2563
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (กลาง)เป็นวิทยากรในงานเสวนาออนไลน์ (Webinar) หัวข้อ “โครงการตลาดทุนพบภาครัฐ ครั้งที่ 3/2563:ทิศทางการลงทุนในภาคการผลิตและบริการในไทยหลังจากวิกฤต COVID-19” จัดโดยสภาธุรกิจตลาดทุนไทย โดยมีนายไพบูลย์ นลินทรางกูร ประธานกรรมการ สภาธุรกิจตลาดทุนไทย (ที่ 2 จากซ้าย) เป็นผู้ดําเนินรายการ และนางลัษมณ อรรถาพิช รองเลขาธิการคณะกรรมการนโยบายเขตพัฒนาพิเศษภาคตะวันออก สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ร่วมเป็นวิทยากร เมื่อเร็วๆ นี้
รัฐบาลไทย-ข่าวทำเนียบรัฐบาล-“กยศ. ชี้แจงกรณีผู้กู้แจ้งว่าชำระหนี้ปิดบัญชีแล้วแต่ได้รับหนังสือแจ้งให้ชำระหนี้”
วันพุธที่ 26 สิงหาคม 2563
“กยศ. ชี้แจงกรณีผู้กู้แจ้งว่าชําระหนี้ปิดบัญชีแล้วแต่ได้รับหนังสือแจ้งให้ชําระหนี้”
จากกรณีที่มีผู้กู้รายหนึ่งร้องเรียนผ่านสื่อว่าได้รับหนังสือแจ้งชําระหนี้เงินกองทุนเงินให้กู้ยืมเพื่อการศึกษา หรือ กยศ. ด้วยวิธีการหักเงินเดือน โดยระบุว่ายังคงมียอดหนี้คงเหลือ ซึ่งผู้กู้ยืนยันว่าได้ชําระหนี้ปิดบัญชีจํานวน 24,000 บาท ตั้งแต่ปี 2553 นั้น
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า จากกรณีที่มี ผู้กู้รายหนึ่งได้ร้องเรียนผ่านสื่อว่าได้รับหนังสือแจ้งการชําระหนี้เงินกองทุนเงินให้กู้ยืมเพื่อการศึกษา หรือ กยศ. ด้วยวิธีการหักเงินเดือน โดยระบุว่ายังคงมียอดหนี้คงเหลือ ซึ่งผู้กู้ยืนยันว่าได้ชําระหนี้ปิดบัญชีจํานวน 24,000 บาท ตั้งแต่ปี 2553 นั้น
กองทุนได้ตรวจสอบข้อมูลแล้ว พบว่าผู้กู้รายดังกล่าวได้กู้ยืมในระดับอาชีวศึกษาตั้งแต่ปี 2541 จํานวน 41,288 บาท ครบกําหนดชําระหนี้ครั้งแรกในปี 2544 หลังจากครบกําหนดชําระหนี้ได้มีการชําระหนี้เพียง 2 ครั้ง เมื่อวันที่ 18 กันยายน 2545 จํานวน 990 บาท และวันที่ 17 กรกฎาคม 2549 จํานวน 990 บาท ต่อมาได้มีการดําเนินคดีในปี 2549 ศาลมีคําพิพากษาให้ชําระเงินต้นจํานวน 40,917.97 บาท พร้อมดอกเบี้ย ส่วนผู้ค้ําประกันได้ทําสัญญาประนีประนอมยอมความ โดยตกลงชําระหนี้เป็นรายเดือน ๆ ละ 600 บาท เริ่มชําระงวดแรกภายในเดือนตุลาคม 2549 และชําระงวดต่อไปทุกวันที่ 5 ของทุกเดือนจนกว่าจะชําระหนี้เสร็จสิ้น ซึ่งจากการตรวจสอบประวัติการชําระหนี้หลังจากศาลมีคําพิพากษา ปรากฏว่ามีการชําระหนี้ตั้งแต่ ปี 2549 - 2553 รวมจํานวน 31 ครั้ง เป็นเงินจํานวน 32,930 บาท
ในส่วนที่ผู้กู้ยืมได้แจ้งว่าเมื่อปี 2553 มีการชําระหนี้ปิดบัญชี จํานวน 24,000 บาทแล้วนั้น พบว่าในปี 2553 มีรายการชําระ 2 ครั้งที่ธนาคารกรุงไทย จํากัด (มหาชน) คือเมื่อวันที่ 14 กรกฎาคม 2553 เวลา 11.04 น. ชําระเงินจํานวน 990 บาท และวันที่ 14 ตุลาคม 2553 เวลา 15.17 น. ชําระเงินจํานวน 3,000 บาท ทั้งนี้ จากการตรวจสอบกับระบบรับชําระหนี้ของธนาคารกรุงไทย จํากัด (มหาชน) ไม่พบยอดชําระหนี้ปิดบัญชีจํานวน 24,000 บาทดังกล่าว ซึ่งปัจจุบันผู้กู้ยังมียอดหนี้ค้างชําระปิดบัญชีทั้งสิ้นจํานวน 34,853.09 บาท (ยอดหนี้ ณ วันที่ 26 สิงหาคม 2563) อย่างไรก็ตามกองทุนได้ติดต่อกับผู้กู้ยืมรายดังกล่าวแล้ว และกองทุนจะตรวจสอบเรื่องนี้เพื่อให้ได้ข้อเท็จจริงในรายละเอียดต่อไป
ทั้งนี้ กองทุนขอฝากถึงผู้กู้ยืมที่ครบกําหนดชําระหนี้ทุกท่าน หากต้องการตรวจสอบสถานะการชําระหนี้ สามารถตรวจสอบด้วยตนเองได้ที่ Application กยศ. Connect หรือสอบถามผ่านช่องทาง Line บัญชีทางการ กยศ. หรือ กยศ. Call Center 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รมช. ธรรมนัส ลงพื้นที่พบปะเกษตรกร
วันจันทร์ที่ 24 สิงหาคม 2563
รมช. ธรรมนัส ลงพื้นที่พบปะเกษตรกร
รมช. ธรรมนัส ลงพื้นที่พบปะเกษตรกร พัฒนาการทําเกษตรอินทรีย์ เพื่อความปลอดภัยทั้งเกษตรกรและผู้บริโภค
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงตรวจเยี่ยมแปลงเกษตรกรกลุ่มเกษตรอินทรีย์PGSณนิคมเศรษฐกิจพอเพียงในเขตปฏิรูปที่ดินตําบลละหารจ.ระยองว่ากระทรวงเกษตรและสหกรณ์มีนโยบายในการส่งเสริมการทําเกษตรอินทรีย์เพื่อพัฒนาด้านการผลิตผลผลิตทางการเกษตรให้สอดคล้องกับสถานการณ์ปัจจุบันซึ่งผู้บริโภคได้ตระหนักถึงความสําคัญของความปลอดภัยด้านอาหารกระบวนการผลิตที่เป็นมิตรต่อสิ่งแวดล้อมการผลิตตามแนวทางเกษตรอินทรีย์นั้นเป็นทางเลือกหนึ่งของเกษตรกรในการผลิตสินค้าเกษตรด้วยหลักธรรมชาติหลีกเลี่ยงการใช้ปัจจัยการผลิตจากการสังเคราะห์ไม่ใช้สารเคมีปุ๋ยเคมีฮอร์โมนสังเคราะห์ไม่ใช้พืชที่มีการดัดแปรพันธุกรรม(GMOs)มีการจัดการผลผลิตแปรรูปเพื่อรักษาสภาพและคุณภาพเกษตรอินทรีย์ในทุกขั้นตอนซึ่งในปัจจุบันตลาดมีความต้องการสินค้าเกษตรอินทรีย์มากขึ้น
กลุ่มเกษตรอินทรีย์แสนสุขจัดตั้งขึ้นเมื่อปี2550มีการรวมกลุ่มสมาชิกจัดตั้งเป็นกลุ่มเกษตรอินทรีย์ลดใช้สารเคมีทางการเกษตรผลิตพืชผักพืชสมุนไพรอ้อยคั้นน้ําและไม้ผลพร้อมทั้งได้ยกระดับการพัฒนาด้านการผลิตสู่การรับรองมาตรฐานเกษตรอินทรีย์แบบมีส่วนร่วม(PGS)ในปี2561มีสมาชิกจํานวน10รายภายใต้การสนับสนุนของกรมพัฒนาที่ดิน
ทั้งนี้ทางสํานักงานการปฏิรูปที่ดินจังหวัดระยองได้จัดที่ดินให้แก่เกษตรกรเข้าอยู่อาศัยและทําประโยชน์แบ่งเป็น3โครงการดังนี้1.โครงการศูนย์ต่อสู้เอาชนะความยากจนจังหวัดระยองได้จัดที่ดินให้แก่เกษตรกรผู้ขึ้นทะเบียนความยากจน(ศตจ.อําเภอปลวกแดง)จัดที่ดินเป็นที่อยู่อาศัยเนื้อที่1ไร่และที่ดินทํากินเนื้อที่3ไร่จํานวน44ราย86แปลงเป็นเนื้อที่170ไร่ 2.โครงการบ่มเพาะเกษตรกรอนาคตในเขตปฏิรูปที่ดินได้จัดที่ดินเป็นที่อยู่อาศัยเนื้อที่1ไร่และที่ดินทํากินเนื้อที่3ไร่จํานวน50ราย100แปลงเป็นเนื้อที่200ไร่3.โครงการสร้างและพัฒนาผู้นําเกษตรกรรุ่นใหม่ได้จัดที่ดินให้แก่ผู้ผ่านขบวนการคัดกรองจัดที่ดินเป็นที่อยู่อาศัยและที่ดินทํากินเนื้อที่3ไร่จํานวน81รายแปลงเป็นเนื้อที่243ไร่และยังได้ตรวจบ่อน้ําในไร่นานอกเขตชลประทานขนาด1,260ลบ.ม.และพื้นที่ในบริเวณที่จะทําการขุดลอกอ่างเก็บน้ําคลองใหญ่จํานวน2,000,000ลบ.ม.ด้วย
รัฐบาลไทย-ข่าวทำเนียบรัฐบาล-เชื้อไวรัสโควิด-19 เกาะและฝังตัวอยู่บนผ้าได้นานกี่วัน ??
วันศุกร์ที่ 4 กันยายน 2563
เชื้อไวรัสโควิด-19 เกาะและฝังตัวอยู่บนผ้าได้นานกี่วัน ??
ไวรัสโควิด-19 อยู่บนผ้าได้นานกี่วัน ??
Q : เชื้อไวรัสโควิด-19 เกาะและฝังตัวอยู่บนผ้าได้นานกี่วัน ??
A : 2 วัน
รัฐบาลไทย-ข่าวทำเนียบรัฐบาล-ผู้ที่มีอาการภูมิแพ้หรือผู้ที่มีเชื้อ HIV มีความเสี่ยงต่อการติดเชื้อไวรัสโควิด-19 ได้ง่ายกว่าคนทั่วไปใช่หรือไม่ ??
วันอาทิตย์ที่ 30 สิงหาคม 2563
ผู้ที่มีอาการภูมิแพ้หรือผู้ที่มีเชื้อ HIV มีความเสี่ยงต่อการติดเชื้อไวรัสโควิด-19 ได้ง่ายกว่าคนทั่วไปใช่หรือไม่ ??
ผู้ที่มีเชื้อ HIV เสี่ยงต่อการติดเชื้อไวรัสโควิด-19 ได้ง่ายกว่าคนทั่วไปใช่หรือไม่ ??
Q : ผู้ที่มีอาการภูมิแพ้หรือผู้ที่มีเชื้อ HIV มีความเสี่ยงต่อการติดเชื้อไวรัสโควิด-19 ได้ง่ายกว่าคนทั่วไปใช่หรือไม่ ??
A : ใช่ สําหรับผู้ที่มีอาการภูมิแพ้ ผู้มีเชื้อ HIV รวมถึงผู้ที่มีภูมิคุ้มกันต่ําหรือผิดปกติ เช่น ผู้ป่วยแพ้ภูมิตัวเอง ผู้ป่วยถุงลมโป่งพอง ผู้ป่วยโรคไตขั้นที่ 3 ขึ้นไป หรือผู้สูงอายุ ทั้งหมดนี้จะเป็นกลุ่มเสี่ยงที่จะสามารถรับเชื้อไวรัสโควิด-19 ได้ ซึ่งควรหลีกเลี่ยงการพบปะเจอผู้คนเป็นจํานวนมาก หรือไปในชุมชนที่มีกลุ่มคนพลุกพล่าน
รัฐบาลไทย-ข่าวทำเนียบรัฐบาล-อนุชา มอบกรมประชาสัมพันธ์ ถ่ายทอดฟุตบอลไทยลีกออกอากาศทาง NBT2HD กระตุ้นกระแสบอลไทย ย้ำให้เป็นกลางในการนำเสนอข่าวสาร
วันพุธที่ 2 กันยายน 2563
อนุชา มอบกรมประชาสัมพันธ์ ถ่ายทอดฟุตบอลไทยลีกออกอากาศทาง NBT2HD กระตุ้นกระแสบอลไทย ย้ําให้เป็นกลางในการนําเสนอข่าวสาร
อนุชา มอบกรมประชาสัมพันธ์ ถ่ายทอดฟุตบอลไทยลีกออกอากาศทาง NBT2HD กระตุ้นกระแสบอลไทย ย้ําให้เป็นกลางในการนําเสนอข่าวสาร
วันนี้ (2 กันยายน 2563) เวลา 09.30 น. ณ ห้องรับรองสํานักงานรัฐมนตรีประจําสํานักนายกรัฐมนตรี ชั้น 2 ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี หารือเรื่องการถ่ายทอดฟุตบอลไทยลีกผ่านสถานีวิทยุโทรทัศน์แห่งประเทศไทย (NBT2HD) ร่วมกับ พลโท สรรเสริญ แก้วกําเนิด อธิบดีกรมประชาสัมพันธ์ และคณะผู้บริหารบริษัท เซ้นส์ เอนเตอร์เทนเมนท์ จํากัด โดยจะมีการเผยแพร่ออกอากาศฯ นัดแรกในวันที่ 31 ตุลาคม 2563 เป็นต้นไป จนถึงวันที่ 14 มีนาคม 2564
รัฐมนตรีประจําสํานักนายกรัฐมนตรีกล่าวถึงการถ่ายทอดสดฟุตบอลไทยฯ ครั้งนี้ ถือเป็นบทบาทใหม่ที่สถานีวิทยุโทรทัศน์ของหน่วยงานภาครัฐได้รับอนุญาตจากเจ้าของลิขสิทธิ์ในการนําออกอากาศทางทีวี แสดงให้เห็นว่าภาครัฐให้ความสําคัญ และสนับสนุนวงการฟุตบอลและกีฬาทุกประเภทอย่างจริงจังมาโดยตลอด ซึ่งปัจจุบันวงการฟุตบอลได้รับผลกระทบอย่างหนัก ภายหลังจากสถานการณ์แพร่ระบาดของเชื้อไวรัสโควิด-19 ส่งผลให้การแข่งขันฟุตบอลทุกรูปแบบถูกระงับ รวมถึงธุรกิจที่เกี่ยวข้องกับฟุตบอลได้รับผลกระทบอย่างหนัก ทําให้รายได้ภาพรวมทางเศรษฐกิจจากกีฬาฟุตบอลลดลงร้อยละ 20-30
พร้อมกล่าวแสดงความเป็นห่วงต่อวงการฟุตบอลไทย ที่ขาดรายได้หลักจากการจัดกิจกรรมการแข่งขันต่าง ๆ รวมถึงแสดงความเป็นห่วงต่อกีฬาฟุตบอลในระดับท้องถิ่น ซึ่งกําลังถูกลดความนิยมจากสถานการณ์โควิด-19 ทั้งนี้ ในส่วนของการถ่ายทอดสดฟุตบอลไทยลีกทาง NBT2HD รัฐมนตรีประจําสํานักนายกรัฐมนตรีได้มอบหมายให้กรมประชาสัมพันธ์ไปศึกษาข้อมูลเพิ่มเติม เพื่อให้ประชาชนได้รับผลประโยชน์สูงสุดจากการดูฟุตบอล พร้อมกับเน้นย้ําว่าทีวีของรัฐต้องยึดถือความเป็นกลางในการนําเสนอข้อมูลผ่านรายการต่าง ๆ ด้วย
รัฐบาลไทย-ข่าวทำเนียบรัฐบาล-​รองนายกรัฐมนตรี พลเอก ประวิตรฯ ผลักดันศูนย์บริการทางการกีฬาพร้อมกัน 4 ภาคทั่วประเทศ กำชับป้องกันการใช้สารต้องห้ามอย่างเคร่งครัด
วันพุธที่ 26 สิงหาคม 2563
​รองนายกรัฐมนตรี พลเอก ประวิตรฯ ผลักดันศูนย์บริการทางการกีฬาพร้อมกัน 4 ภาคทั่วประเทศ กําชับป้องกันการใช้สารต้องห้ามอย่างเคร่งครัด
​รองนายกรัฐมนตรี พลเอก ประวิตรฯ ผลักดันศูนย์บริการทางการกีฬาพร้อมกัน 4 ภาคทั่วประเทศ กําชับป้องกันการใช้สารต้องห้ามอย่างเคร่งครัด
วันนี้ (26 ส.ค. 63) เวลา 10.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการการกีฬา แห่งประเทศไทย ครั้งที่ 9/2563 โดยที่ประชุมได้พิจารณาในประเด็นต่าง ๆ ที่น่าสนใจ อาทิ การทบทวนแผนยุทธศาสตร์การกีฬาแห่งประเทศไทย (พ.ศ. 2564-2570) พร้อมแผนยุทธศาสตร์ด้านผู้มีส่วนได้ส่วนเสีย และลูกค้าการกีฬาแห่งประเทศไทย พ.ศ. 2564-2570 และแผนแม่บทด้านการบริหารทรัพยากรบุคคลของ กกท. พ.ศ. 2564-2570 ผลการศึกษาโครงการยกระดับการให้บริการของกกท. (SMART NATIONAL SPORT PARK) และแนวทางการป้องกันการใช้สารต้องห้ามทางการกีฬา เป็นต้น
โอกาสนี้ รองนายกรัฐมนตรีได้เร่งรัดติดตามการใช้จ่ายงบประมาณการลงทุนให้เป็นไปตามเป้าหมาย พร้อมเร่งรัดให้ดําเนินการตามข้อเสนอแนะของคณะกรรมการในประเด็นที่สําคัญ ได้แก่ การบริหารการจัดการศูนย์วิทยาศาสตร์การกีฬาโดยเฉพาะความพร้อมของบุคลากรที่เชี่ยวชาญทั้งในและต่างประเทศที่สามารถวิเคราะห์ข้อมูลนักกีฬาในภาพรวมได้ โดยให้จัดทําโปรแกรมการวิเคราะห์การฝึกซ้อมของนักกีฬาและนําวิทยาศาสตร์การกีฬามาใช้ในการแก้ปัญหา เพื่อให้นักกีฬามีความพร้อมในการแข่งขัน รวมทั้งกํากับและติดตามโครงการการก่อสร้างศูนย์ฝึกกีฬาแห่งชาติให้เป็นไปตามแผนที่กําหนด โดยรองนายกรัฐมนตรี ได้มอบนโยบายการจัดตั้งศูนย์บริการทางการกีฬา 4 ภาคทั่วประเทศ พร้อมกัน เน้นดําเนินการด้วยความโปร่งใสและเป็นไปตามกฎระเบียบตามกฎหมายที่เกี่ยวข้องอย่างเคร่งครัด พร้อมกําชับป้องกันการใช้สารต้องห้ามทางการกีฬาอย่างรูปธรรมทั้ง เนื่องจากการใช้สารต้องห้ามเป็นประเด็นที่สําคัญที่เกี่ยวโยงถึงความเชื่อมั่นของประเทศ จึงต้องมีการอบรมให้ความรู้ ตลอดจนการประชาสัมพันธ์ เพื่อให้ประเทศไทยเป็นผู้นําในการป้องกัน ต่อต้านการใช้สารต้องห้ามในระดับภูมิภาคต่อไป
-----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยืนยันเดินหน้าจ่ายเบี้ยผู้พิการ - ผู้สูงอายุ
วันอังคารที่ 15 กันยายน 2563
ยืนยันเดินหน้าจ่ายเบี้ยผู้พิการ - ผู้สูงอายุ
--
#ไทยคู่ฟ้านายอนุชา บูรพชัยศรี โฆษกประจําสํานักนายกรัฐมนตรี ยืนยันรัฐบาลจ่ายเบี้ยคนพิการและเบี้ยยังชีพผู้สูงอายุประจําปีงบประมาณ 2563 อย่างต่อเนื่อง หลังจากได้ปรับปรุงจํานวนผู้สูงอายุและผู้พิการที่มีจํานวนเพิ่มขึ้น รวมทั้งได้พัฒนาระบบ E-Payment เพื่อจ่ายเบี้ยคนพิการ และผู้สูงอายุเข้าบัญชีธนาคารโดยตรง สําหรับผู้ที่ยังไม่ได้ลงทะเบียนองค์กรปกครองส่วนท้องถิ่นจะจ่ายเป็นเงินสด
.
หากปรับปรุงระบบเป็นที่เรียบร้อยแล้ว จะทําให้เกิดความคล่องตัวมากขึ้น เมื่อผู้สูงอายุหรือผู้พิการขึ้นทะเบียนแล้วจะได้รับเบี้ยยังชีพในเดือนถัดไปทันที สําหรับงวดเดือน ก.ย. 63 นี้ กรมส่งเสริมการปกครองส่วนท้องถิ่นได้อนุมัติงบเหลือจ่าย เพื่อนําไปจ่ายเบี้ยคนพิการและเบี้ยยังชีพผู้สูงอายุทันที จํานวน 2,400 ล้านบาท แบ่งเป็นเบี้ยคนพิการ 700 ล้านบาท และเบี้ยยังชีพผู้สูงอายุ 1,700 ล้านบาท
รัฐบาลไทย-ข่าวทำเนียบรัฐบาล-สธ. เตือนประชาชนช่วงฝนตกหนัก น้ำท่วม ระวังไฟฟ้าดูด สัตว์มีพิษเข้าบ้าน โรคฉี่หนู
วันอังคารที่ 1 กันยายน 2563
สธ. เตือนประชาชนช่วงฝนตกหนัก น้ําท่วม ระวังไฟฟ้าดูด สัตว์มีพิษเข้าบ้าน โรคฉี่หนู
กระทรวงสาธารณสุข ห่วงฝนตกหนักน้ําท่วมหลายพื้นที่กรุงเทพฯ และปริมณฑล เตือนประชาชนระวังอันตราย 3 ด้าน จากการถูกไฟฟ้าดูด สัตว์มีพิษเข้าบ้าน และโรคที่มากับน้ําท่วม เช่น โรคฉี่หนู
กระทรวงสาธารณสุข ห่วงฝนตกหนักน้ําท่วมหลายพื้นที่กรุงเทพฯ และปริมณฑล เตือนประชาชนระวังอันตราย 3 ด้าน จากการถูกไฟฟ้าดูด สัตว์มีพิษเข้าบ้าน และโรคที่มากับน้ําท่วม เช่น โรคฉี่หนู
วันนี้ (1 กันยายน 2563) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ช่วงสัปดาห์นี้ กรมอุตุนิยมวิทยาคาดประเทศไทยจะมีฝนตกหนักในหลายจังหวัด ทั้งภาคเหนือตอนล่าง ภาคกลาง และภาคตะวันออกเฉียงเหนือตอนล่าง รวมทั้งกรุงเทพฯและปริมณฑล ซึ่งมีฝนตกหนักกระจายในหลายพื้นที่ตั้งแต่ช่วงเช้ามืดของวันที่ 1 กันยายน ส่งผลให้มีน้ําท่วมขังบนพื้นผิวจราจรในหลายจุด น้ําเข้าบริเวณบ้านและตัวอาคาร จึงขอให้ประชาชนระมัดระวังอันตรายใน 3 เรื่อง ได้แก่ อันตรายจากการถูกไฟฟ้าดูด โดยเฉพาะบ้านที่มีปลั๊กไฟต่ํา อาจเกิดไฟฟ้ารั่วไหลจนเป็นอันตรายได้ ให้ตัดไฟบริเวณชั้นล่าง และย้ายเครื่องใช้ไฟฟ้าขึ้นที่สูงให้พ้นจากน้ํา ห้ามใช้เครื่องใช้ไฟฟ้าในขณะที่ตัวเปียกหรือร่างกายสัมผัสกับน้ํา กรณีปลั๊กไฟถูกน้ําท่วม หลังน้ําลดลงแล้วห้ามเปิดเบรคเกอร์ที่เชื่อมต่อกับปลั๊กไฟตัวนั้นทันที เนื่องจากยังมีความชื้นหรือชุ่มน้ําอยู่ อาจเกิดไฟฟ้าช็อตได้ ขอให้ติดต่อช่างไฟฟ้าเข้ามาตรวจสอบความพร้อมก่อนใช้งาน
นายแพทย์สุขุมกล่าวต่อว่า อันตรายที่พบบ่อยอีกเรื่อง คือ สัตว์มีพิษ เช่น งูพิษ ตะขาบ แมงป่อง ที่อาจหนีน้ําท่วมเข้ามาในบริเวณบ้านและอยู่ในซอกมุมต่าง ๆ ของบ้าน จึงควรจัดสิ่งของเครื่องใช้ให้เป็นระเบียบ หลีกเลี่ยงการเดินในที่แคบ หรือบริเวณที่รก มีหญ้าสูง โดยเฉพาะเวลากลางคืน หากถูกงูกัด ผู้ช่วยเหลือควรรีบปฐมพยาบาลโดยการล้างแผลให้สะอาด ห้ามกรีดบาดแผลหรือดูดเลือดออกจากบาดแผลเด็ดขาด ไม่ใช้ใบไม้ รากไม้ สมุนไพรมาใส่แผล เพราะจะทําให้แผลสกปรก อาจติดเชื้อ หรือเป็นบาดทะยักได้ ควรจัดให้ผู้ที่ถูกงูพิษกัดอยู่ในท่าที่สบาย เคลื่อนไหวให้น้อยที่สุด ใช้ผ้ายืดหรือผ้าสะอาดพันรอบอวัยวะส่วนที่ถูกกัดให้กระชับ แล้วทําการดามด้วยของแข็งเพื่อลดการเคลื่อนไหวของอวัยวะบริเวณที่ถูกกัด แล้วรีบนําส่งสถานพยาบาลที่ใกล้ที่สุด หากมีซากงูให้นําไปด้วย เพื่อให้แพทย์รักษาได้อย่างถูกต้อง รวดเร็ว
นอกจากนี้ ขอให้ระวังโรคที่มาพร้อมกับน้ําท่วม เช่น โรคฉี่หนู หรือโรคเลปโตสไปโรซิส จากการเดินลุยน้ําท่วม โดยเชื้อโรคจะผ่านเข้าสู่ร่างกายทางบาดแผล รอยขีดข่วน ผิวหนังที่แช่น้ําเป็นเวลานาน หรือเยื่อบุตา รวมถึงอาหารและน้ําดื่มที่มีเชื้อโรคปนเปื้อน อาการของผู้ป่วยโรคฉี่หนู คือ มีไข้เฉียบพลัน หนาวสั่น ปวดเมื่อยกล้ามเนื้อ โดยเฉพาะที่น่องและโคนขา ควรสวมรองเท้าบูทหรือใช้ถุงพลาสติกที่สะอาดหรือวัสดุกันน้ําคลุมป้องกันเท้า หากลุยน้ําให้รีบล้างทําความสะอาดเท้าและเช็ดให้แห้ง หากมีไข้สูง ปวดเมื่อย หลังกินยาลดไข้พาราเซตามอลแล้วอาการไม่ดีขึ้นให้พบแพทย์และแจ้งประวัติการลุยน้ําให้ทราบ เพื่อประเมินการรักษาได้อย่างถูกต้อง
****************************** 1 กันยายน 2563
*****************************************
รัฐบาลไทย-ข่าวทำเนียบรัฐบาล-สธ.ส่งทีมหมอครอบครัวดูแลประชาชน เฝ้าระวังโรคช่วงน้ำท่วม
วันอาทิตย์ที่ 30 สิงหาคม 2563
สธ.ส่งทีมหมอครอบครัวดูแลประชาชน เฝ้าระวังโรคช่วงน้ําท่วม
กระทรวงสาธารณสุข ส่งทีมหมอครอบครัว อสม. เยี่ยมบ้าน จุดพักพิง ให้คําแนะนําประชาชนป้องกันโรคที่มากับน้ําท่วม และหลังน้ําลด เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง พร้อมส่งยา เวชภัณฑ์ช่วยเหลือน้ําท่วมแล้วกว่า 40,000
กระทรวงสาธารณสุข ส่งทีมหมอครอบครัว อสม. เยี่ยมบ้าน จุดพักพิง ให้คําแนะนําประชาชนป้องกันโรคที่มากับน้ําท่วม และหลังน้ําลด เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง พร้อมส่งยา เวชภัณฑ์ช่วยเหลือน้ําท่วมแล้วกว่า 40,000 ชุด
วันนี้ (30 สิงหาคม 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์เกี่ยวกับการดูแลประชาชนในพื้นที่น้ําท่วมว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขมีความห่วงใยประชาชนผู้ประสบภัยน้ําท่วม ได้กําชับสถานบริการทุกแห่งให้การดูแลประชาชน เฝ้าระวังโรคและภัยสุขภาพที่อาจเกิดขึ้น กระทรวงสาธารณสุข ได้ให้การดูแลผู้ประสบภัยน้ําท่วม น้ําหลาก น้ําล้นตลิ่งจากฝนที่ตกหนัก ได้รับผลกระทบ 15 จังหวัด ขณะนี้สถานการณ์คลี่คลายแล้ว 14 จังหวัด ยังคงมีน้ําท่วมขังที่จังหวัดพิษณุโลก จึงได้ให้นายแพทย์สาธารณสุขจังหวัด และโรงพยาบาลทุกแห่ง เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง หากมีรายงานให้ส่งทีมสอบสวนโรคเคลื่อนที่เร็วลงพื้นที่ควบคุมไม่ให้มีการแพร่กระจายในวงกว้าง และส่งเจ้าหน้าที่ ทีมหมอครอบครัว อสม. เยี่ยมบ้าน จุดพักพิง แนะนําให้ความรู้ในการป้องกันตนเองให้ปลอดภัยจากการจมน้ํา ไฟดูด โรคที่มากับน้ําท่วม เช่น โรคฉี่หนู โดยเฉพาะกลุ่มเสี่ยง เช่น เด็กเล็ก ผู้สูงอายุ ผู้ป่วยติดเตียง หญิงตั้งครรภ์ ทั้งนี้ จนถึงปัจจุบัน กระทรวงสาธารณสุขได้ส่ง ยาชุดช่วยเหลือผู้ประสบภัย จํานวน 43,850 ชุด ยารักษาน้ํากัดเท้า 8,450 หลอด และยาสามัญประจําบ้าน 1,000 ชุด ให้แก่จังหวัดที่ได้รับผลกระทบ
“ในช่วงน้ําท่วม ขอให้ประชาชนดูแลตนเองให้ร่างกายอบอุ่นอยู่เสมอ หลังจากเดินลุยน้ําให้ล้างทําความสะอาด และเช็ดให้แห้ง ป้องกันโรคน้ํากัดเท้า หากมีไข้สูง ปวดเมื่อย กินยาลดไข้พาราเซตามอลแล้วอาการไม่ดีขึ้น อาจเป็นไข้หวัดใหญ่ หรือโรคฉี่หนู ให้ไปรับการรักษาที่หน่วยแพทย์เคลื่อนที่ โรงพยาบาลส่งเสริมสุขภาพตําบลใกล้บ้าน หรือแจ้งอสม. เพื่อประสานทีมหมอครอบครัว ส่งรักษาที่โรงพยาบาลต่อไป” นายแพทย์สุขุมกล่าว
************************************* 30 สิงหาคม 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 29 สิงหาคม 2563
วันเสาร์ที่ 29 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 29 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศเนเธอร์แลนด์ และเข้ากักตัวในสถานที่รัฐจัดให้ มีผู้ป่วยกลับบ้านได้ 5 ทําให้มีผู้ป่วยกลับบ้านสะสม 3,242 ราย หรือคิดเป็นร้อยละ 95.05 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 111 ราย หรือร้อยละ 3.25 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,411 ราย
สําหรับผู้ติดเชื้อรายใหม่วันนี้ เป็นเพศหญิง อายุ 30 ปี สัญชาติไทย อาชีพ รับจ้าง เดินทางมาจากประเทศเนเธอร์แลนด์ ถึงประเทศไทยวันที่ 15 สิงหาคม 2563 เข้ากักตัวในสถานกักตัวที่รัฐจัดให้ (State Quarantine) ที่ จ.ชลบุรี พบเชื้อจากการตรวจในครั้งที่ 2 วันที่ 26 สิงหาคม 2563 (วันที่ 12 ของการกักตัว) ไม่มีอาการ
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า สถานการณ์การของโรคโควิด 19 ทั่วโลกขณะนี้ยังคงพบการแพร่ระบาดเป็นวงกว้าง มีรายงานผู้ติดเชื้อทั่วโลกสะสม 24,906,503 ราย มีอัตราการการเพิ่มของผู้ติดเชื้อรายใหม่ในแต่ละวันกว่า 200,000 ราย ซึ่งประเทศที่พบผู้ติดเชื้อสูงสุด คือ สหรัฐอเมริกา, บราซิล และอินเดีย นอกจากนี้มีหลายประเทศกลับมาพบการระบาดในระลอกที่ 2 เช่น ประเทศญี่ปุ่น เกาหลีใต้ เขตปกครองพิเศษฮ่องกง เวียดนาม เมียนมาร์ เป็นต้น สําหรับประเทศไทยได้จัดมาตรการป้องกันการแพร่ระบาดของเชื้อโควิด 19 รองรับในผู้ที่เดินทางมาจากต่างประเทศทุกราย โดยมีระบบเฝ้าระวังกักตัวในสถานที่รัฐจัดให้ (State Quarantine) , สถานที่กักตัวที่รัฐกําหนด (Alternative State Quarantine) หรือโรงพยาบาลทางเลือก (Alternative Hospital Quarantine) นอกจากนี้บริเวณด่านพรมแดนต่างๆ มีด่านควบคุมโรคระหว่างประเทศร่วมกับหน่วยงานที่เกี่ยวข้อง เฝ้าระวังกลุ่มแรงงาน และผู้ที่เดินทาง เพื่อป้องกันการนําเชื้อโควิด 19 เข้าสู่ประเทศ
อย่างไรก็ตามแม้ว่าขณะนี้ประเทศไทยจะไม่พบการติดเชื้อภายในประเทศต่อเนื่องเป็นเวลากว่า 3 เดือนแล้ว แต่เพื่อเป็นการป้องกันการระบาดระลอก 2 เช่นเดียวในหลายประเทศ ความร่วมมือร่วมใจของประชาชนที่ตระหนักและปฏิบัติตามมาตรการป้องกันตนเองคือสิ่งสําคัญที่จะช่วยลดความเสี่ยงในการแพร่ระบาดของเชื้อโควิด 19 ได้ ด้วยการสวมหน้ากากอนามัย/หน้ากากผ้าทุกครั้งที่ออกนอกบ้าน ไม่นําตัวเองไปสัมผัสกับความเสี่ยงต่างๆ เลี่ยงการไปอยู่ในสถานที่แออัดคนรวมกันจํานวนมาก เว้นระยะห่าง ล้างมือบ่อยๆ รับประทานอาหารร้อน ใช้ช้อนกลางส่วนตัว ที่สําคัญคือเมื่อป่วยเป็นไข้ มีอาการระบบเดินหายใจ เช่น ไอ มีน้ํามูก ต้องอยู่บ้านพักรักษาตัวไม่ไปในสถานที่ต่างๆ ป้องกันการแพร่เชื้อสู่ผู้อื่น และลงทะเบียนเข้า-ออก สถานที่ในแพลตฟอร์มและแอปพลิเคชัน “ไทยชนะ” ทุกครั้งที่เข้าใช้บริการในสถานที่ต่างๆ เพราะเมื่อหากพบผู้ติดเชื้อ จะใช้เป็นข้อมูลในการติดตามผู้สัมผัสนําเข้าสู่ระบบการเฝ้าระวัง ป้องกัน ควบคุมโรคต่อไป
********************* 29 สิงหาคม 2563